section_heading: Radnja
paragraph_text: Zajedno putuju u Sanremo; Tom nagađa da im je to posljednje druženje jer primjećuje da je postao suvišan i da je Richardu njegovo društvo mrsko. Pomišlja da mu prije razlaza ukrade kakve korisne stvari, no zbog Richardovog arogantnog ponašanja odjednom ga strašno zamrzi i počinje radije pomišljati na ubojstvo. Na brzinu isplanira da se provezu čamcem te ga na pučini brutalno ubija veslom; potapa i tijelo i čamac. Kako je već ranije opazio veliku fizički sličnost s njime, a kroz druženje je usvojio i njegov stil ponašanja, odlučuje pretvarati se da je Richard Greenleaf: krivotvori potpise, šalje lažna pisma poznanicima i obitelji, sređuje bankovne račune, rasprodaje imovinu. Ne osjeća nikakvu grižnju savjesti zbog zločina i uživa u obilju, putovanjima, proučavanju umjetnina i druženju u viskom društvu. Ne samo što se pred drugima pretvara da je Dickie, nego i sam postaje on, sasvim preuzima njegov način ponašanja i života; zaključuje da je bolje biti arogantni i samouvjereni Richard Greenleaf nego dosadni i slabi Tom Ripley.